Panthoides

Panthoides (kreeka Πανθοίδης, 4.–3. sajand eKr) oli vanakreeka filosoof, Megara koolkonna esindaja, kelle elu ning filosoofilise tegevuse kohta on teada väga vähe.

Panthoides oli dialektik ja tegeles peamiselt loogikaküsimustega.Sextus Empiricus, "Matemaatikute vastu", VII raamat, 13. peatükk Ta oli peripateetiku Troase Lykoni õpetaja.Diogenes Laertios, "Väljapaistvate filosoofide eludest, õpetustest ja ütlustest" V raamat, lõik 68 Ilmselt kirjutas ta ka raamatu "Mitmemõttelisusest" (vanakreeka  περὶ ἀμφιβολιῶν), millele stoiku Chrysippos kirjutas Diogenes Laertiose arvepidamise järgi kaks vastust.Diogenes Laertios, "Väljapaistvate filosoofide eludest, õpetustest ja ütlustest" VII raamat, lõik 193

Epiktetose "Kõnede" kohaselt oli Panthoides (ning tema järgijad) üheks nendest, kes vastus Diodoros Kronose "valitseva argumendi" (vanakreeka ὁ κυριεύων λόγος).Epiktetos, "Kõned" II raamat, 19. peatükk Epiktetos aga ei kirjelda täpsemalt Panthoidese seisukohta antud küsimuses.

Viited

Kategooria:Vanakreeka filosoofid
Kategooria:4. sajand eKr
Kategooria:3. sajand eKr